|  |  |  |
| --- | --- | --- |
| **Meie: 09.01.2025.** |  |  **Nr. 3** |

Hr. Ilmo Au

Osakonnajuhataja

Usuasjade osakond

Siseministeerium

E-post: ilmo.au@siseministeerium.ee

*“Õdede eluhoonete aadressitel Pühtitsa klooster 38 ja 42 katusekatte vahetuse tegevuskavad”*

**SELGITUS TEGEVUSKAVAS TOODUD SADEVETE ÄRAJUHTIMISE LAHENDI KOHTA**

 Oleme saanud Teiepoolse vastuse 08.01.2025 nr 7-10/3-2 katusekatte vahetuse tegevuskavade läbivaatamise kohta. Täname Teid kiire vastuse eest ning esitame täiendavalt selgituse katuselt sadevee ärajuhtimise lahendi kohta. Tegevuskavades kirjeldatud sadevete ärajuhtimise lahendus ilma vihmaveerennide ja torudeta on kloostri soov, mis tuleneb hoonete ehituslikust lahendusest ning igaaastastest hooldusküsimustest. Tänane olemasolevate hoonete karniisi väljaulatus on igati piisav selleks, et sadevesi ei kahjustaks hoonete fassaadi. Seda kinnitab ka asjaolu, et olemasolevad hoonete põhikatused on tänasel päeval samuti ilma vihmaveerennide ja torudeta ning probleemid ja kahjustused fassaadide osas puuduvad. Vihmaveerennide ja -torude paigaldamisel tekivad aga kloostril igaaastased kulutused nende hooldamisel, kuna hoonete lähedusel paiknevad puud, mistõttu satuvad lehed rennidesse ja lehtritesse ning seda on vajalik sealt iga aastaselt regulaarselt eemaldada. Nimetatud tööd aga võtavad kloostrilt rahalisi vahendeid, kuna töö tuleb sisse tellida ning selle eest tasuda. Eemaldamata jätmisel tekivad aga ummistused, misjärel kindlasti tekib rennidest- ja torudest ülevool mis kahjustab hoonete fassaade. Seetõttu on kloostri soov rajada sadevee ärajuhtimise lahendus tegevuskavades toodud kujul.

 Käesolevaga alustame tegevuskavade kooskõlastamist Muinsuskaitseametiga.

 Õnnitleme veel kord südamest Kristuse sündimise püha puhul. Las sündinud Jumalalapse valgus pühitseb meie südamed. Palvetades soovime Teile Jumala abi Teie vastutusrikastes töödes.

Lugupidamisega

*/allkirjastatud digitaalselt/*

Pühtitsa Jumalaema Uinumise Stavropigiaalse Naiskloostri Iguumenja Filareta